**Timpul**

*Cornelia Georgescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bătrânul timp umblă hoinar,

Un veşnic erou legendar;

Zboară filele din calendar,

Suflate de-un vânt secular.

Şi nu se opreşte niciodată

Din goana lui spre nicăieri

Şi te trezeşti aşa, deodată

Că veşnic azi devine... ieri!

Astfel trec anii în neştire,

Să îi mai numeri n-are rost,

Ci doar să constaţi cu uimire

Că-n loc de este spui "a fost"...

Dar timpul în loc nu se opreşte,

El de nimic n-are habar;

Fuge mereu, se tot grăbeşte,

De vrei să-l întorci, e-n zadar.

Nu-i pasă de flori ofilite

Şi nici de vise neîmplinite,

Merge mereu tot înainte,

De parcă n-ar avea nici minte.

Nu are mâini şi nici picioare,

Nu are cap, nici viaţă n-are,

Nimeni nicicând nu-l va înţelege,

El este timpul – n-are lege!